ไฟแดงเลี้ยวซ้ายที่สามแยกเศรษศิริ2 ออกพระราม 6 สร้างปัญหารถติด ฯลฯ มากกว่าที่จะช่วยแก้ปัญหาค่ะ
**เสนอให้ยกเลิก และกลับเป็นแบบเก่า คือ "ป้ายเลี้ยวซ้ายผ่านตลอด ระวังรถทางขวา"**

ไฟแดงนี้เพิ่งมาติดตั้งได้ประมาณปีเศษๆ ก่อนหน้านั้นแทบไม่เคยมีปัญหารถติดยาวบนถนนเส้นนี้เลย และเท่าที่ใช้ถนนเส้นนี้มาทั้งชีวิต (40 ปี) ก็ไม่เคยเห็นมีอุบัติเหตุจากรถเลี้ยวซ้ายเฉี่ยวชนกับรถตรงเลยซักครั้ง แต่พอมีไฟแดงก็เกิดปัญหาดังนี้ค่ะ

1. รถติดยาวตลอดเส้นถนน ตั้งแต่พระราม 6 ไปถึงถนนเลียบทางรถไฟ 

2. ทางเข้าออก รพ.วิชัยยุทธ รปภ.ต้องทำงานหนักตลอดเวลา โบกธงแดงคอยระวังไม่ให้รถติดจอกขวางทางเข้าออกซึ่งมีรถพยาบาลและรถคนไข้วิ่งเข้าออกตลอดเวลา

3. รถตุ๊กๆ และมอเตอร์ไซต์ ขับปาดออกขวาไปเลนสวนเพื่อแซงขวงบวนรถติดขึ้นไปที่สามแยก และปาดเข้าซ้ายอีกทีเพื่อเลี้ยวซ้าย อันตรายมาก ๆ (บางครั้งก็ปาดแซงและมาจอดรอตรงขาวเหลืองหน้าโรงพยาบาล 

ปัญหารถติดตรงนี้ค่อนข้างหนักหนามากโดยไม่จำเป็น โดยเฉพาะในช่วงบ่ายขอลทุกวัน บางครั้งติดนานเกือบ 10 นาที ทั้งทีาบนพระราม 6 รถโล่งมาก ๆ อยากขอร้องให้ผู้รับผิดชอบมาพิสูจน์เก็บข้อมูล "ผลลัพธ์" จากการติดไฟแดงใหม่แบบนี้อย่างจริงจังด้วยค่ะ  เพราะตอนนี้เหมือนกับเอาเรื่องที่ไม่เคยมีปัญหา มาทำให้เกิดปัญหาขึ้น 

ดิฉันใช้ถนนเส้นนี้เกือบทุกวันมานานมากแล้วเพราะบ้านอยู่ตรงนี้และมา รพ.วิชัยยุทธเป็นประจำด้วย แน่ใจว่าประชาชนคนอื่นๆ ก็ได้รับความเดือดร้อนมากเช่นกัน จึงขอความกรุณา พิจารราข้อเสนอข้างต้นด้วยค่ะ

ขอบคุณมากค่ะ